Kizliaras
Kizliaras (rus. Кизляр, av. Гъизляр, БагIаршагьар) – miestas Rusijoje, šiauriniame Dagestane, prie Tereko deltos; rajono centras. Geležinkelio stotis, plentai į Chasavjurtą, Astrachanę, Krainovką. Tradicinio vyno gamybos ir vynmedžių auginimo krašto centras. Maisto (tame tarpe vyno, konjako gamybos), elektrotechnikos pramonė. Veikia krašto muziejus, Petro Bagrationo namas-muziejus, keleto universitetų padaliniai. Kizliare gyvena daugiausia rusai, avarai, darginai, kumykai, lezginai.